***Rick and Morty*** é unha serie de televisión estadounidense de animación creada por Justin Roiland e Dan Harmon para Adult Swim. A serie segue as desventuras dun científico, Rick, e o seu facilmente influenciable neto, Morty, quen pasan o tempo entre a vida doméstica familiar e as viaxes espaciais intergalácticos. Roiland é o encargado de darlle voz aos dous personaxes principais, tamén inclúe as voces de Chris Parnell, Spencer Grammer, e Sarah Chalke.

As orixes da serie atópanse nunha curtametraxe rudimentaria animada por Roiland para o festival de cine Channel 101, chamado *Doc and Mharti*, unha parodia dos principais protagonistas de Back to the Future. NBC despediu a Harmon por discusións entre el e os executivos da serie Community, e entón Roiland e Harmon desenvolveron unha serie baseada na película recentemente publicada.

Sinopse
-------

Rick Sánchez é a definición exacta de "científico tolo". É alcohólico, un xenio, é irresponsable, un pouco depresivo e é egoísta. Rick acaba de mudarse a casa da súa filla Beth e alí lembra que ten un neto chamado Morty. Sen preguntar a ninguén, decide que lle vai a obrigar a acompañarlle a todo tipo de aventuras para que o mozo vólvase intelixente como el e non se converta nun idiota como Jerry, pai de Morty e xenro de Rick. Así, Rick e Morty comezan a vivir aventuras *interdimensionais* grazas á súa *pistola de portais* coa que pode acceder a infinitas dimensións, malia que a familia non quere que o sigan facendo. Aos poucos teñen que tentar atopar un equilibrio entre a súa vida familiar e as súas viaxes a través do espazo e por distintas realidades paralelas, algo que non é fácil para o pequeno Morty que é incapaz de ter unha vida normal á marxe do seu avó.

### Escritura

A fórmula xeral en Rick and Morty consiste na contraposición de dous escenarios que conflúen. Por unha banda móstranse as aventuras que vive un avó extremadamente egoísta e alcohólico polo vasto e descoñecido do espazo intergaláctico e/ou interdimensional, o cal arrastra ao seu neto para que o acompañe nas viaxes. Estas aventuras intercalanse en cada episodio con dramas domésticos familiares máis propios do xénero sitcom. Dan Harmon describe esta fusión de ciencia ficción e ambiente familiar como unha mestura de influenzas entre as dúas obras de Matt Groening: *Os Simpson* e *Futurama.* Por outro lugar, o co-autor Justin Roiland comunicou a intención dos creadores de que a serie excedese a continuidade tradicional na televisión, optando así por *storylines* descontinuas, «non fixadas por regras». Roiland describe cada episodio como «[o seu] propio punto de vista».

Lista de temporadas
-------------------

| Temporada | Episodios | Inicio\* | Final\* |
| --- | --- | --- | --- |
| 1 | 11 | 2 de decembro de 2013 | 14 de abril de 2014 |
| 2 | 10 | 26 de xullo de 2015 | 4 de outubro de 2015 |
| 3 | 10 | 1 de abril de 2017 | 1 de outubro de 2017 |

*\*Datas nos Estados Unidos*

Notas
-----

1. ↑  Sepinwall, Alan (24 de marzo de 2014). "Dan Harmon interview, part 3: ‘Rick and Morty’, HitFix (*en inglés*)
2. ↑  Czajkowski, Elise (12 de novembro de 2013). "Dan Harmon’s ‘Rick and Morty’ Premieres on Adult Swim on Dec. 2". *Vulture.com* (en inglés). Consultado o 15 de maio de 2019.
3. ↑  Evans, Bradford (2 de decembro de 2013). "Talking to Dan Harmon and Justin Roiland About Their New Adult Swim Show, ‘Rick and Morty". *Vulture.com* (en inglés). Consultado o 14 de maio de 2014.

Véxase tamén
------------

### Ligazóns externas

* Páxina web oficial

|  |  |
| --- | --- |
| Control de autoridades | 
* Wd: Q15659308
* WorldCat
* VIAF: 700150808942119000004
* AlloCiné: 11561
* Epguides: RickandMorty
* Genius: Rick-and-morty
* GND: 1225058279
* IMDb: tt2861424
* LCCN: no2017130962
* LUMIERE: 110702
* Metacritic: rick-morty
* MusicBrainz: ID
* OFDb: 258690
* Rotten Tomatoes: rick\_and\_morty
* TESF: rick\_and\_morty
* TMDb: 60625
* TVcom: rickand-morty
* TVGuide: 617769

 |